การเตรียมตัวเพื่อได้เธอคืนมา การมีส่วนร่วมกับแฟนเก่า
กำหนดระยะเวลาที่คุณจะไม่ติดต่อกับแฟนเก่า  สิ่งนี้รวมไปถึงการโทรศัพท์ ส่งข้อความ สื่อโซเชียลและเจอกันต่อหน้า คุณต้องไม่ทำการสื่อสารหรือตอบโต้เธอเลย สิ่งนี้จะให้พื้นที่สำหรับคุณทั้งสองเพื่อเยียวยาและรักษาความรู้สึก    ระยะเวลาของการไม่ติดต่อมักจะอยู่ที่ 21 หรือ 30 หรือ 45 วัน ไม่ว่าคุณจะเลือกระยะเวลาไหน คุณก็ต้องยึดติดกับระยะเวลานั้น การไม่ติดต่อกันจะทำให้คุณทั้งคู่มีเวลาเยียวยาและให้เวลาแฟนเก่าเพื่อคิดถึงคุณ ถ้าหากความสัมพันธ์จบลงอย่างไม่ดี ระยะเวลานี้จะทำให้คุณสองคนใจเย็นลงและก้าวผ่านความรู้สึกที่เป็นลบ ถึงแม้ว่าคุณจะไม่ได้คุยกับแฟนเก่าอีกแล้วแต่การเห็นรูปภาพของเธอและรับรู้ว่าเธอกำลังทำอะไรจะทำให้คุณต้องการติดต่อเธอ การได้รับข่าวคราวเกี่ยวกับชีวิตของเธอเรื่อยๆ ผ่านทางสื่อโซเชียลจะทำให้ทุกอย่างยากขึ้นสำหรับคุณ คุณอาจจะเห็นข้อมูลที่คุณไม่อยากรับรู้ เช่น เธอกำลังคบกับใครคนอื่น   ถ้าหากคุณต้องลบเธอออกจากรายชื่อเพื่อนหรือบล็อกแฟนเก่าของคุณออกจากสื่อโซเชียล คุณก็ต้องทำ คุณไม่จำเป็นต้องบอกให้แฟนเก่ารู้ว่าคุณกำลังทำขั้นตอนเหล่านี้ อย่าโพสต์ว่าคุณเสียใจหรือหดหู่แค่ไหนเกี่ยวกับการเลิกรา คุณจะมีเวลาทบทวนความสัมพันธ์เพราะคุณไม่ได้ติดต่อกับแฟนเก่าแล้ว พิจารณาข้อดีและข้อเสียของความสัมพันธ์ นึกถึงสิ่งที่คุณทำได้ดีและสิ่งที่คุณทำได้ไม่ดีและสิ่งที่คุณสามารถทำให้แตกต่างได้ถ้าหากคุณมีโอกาสกับเธออีกครั้ง   มันอาจจะเป็นประโยชน์ในการเขียนข้อดีและไม่ดีบนกระดาษ วิธีนี้จะช่วยให้คุณคิดทบทวนเกี่ยวกับความสัมพันธ์ คุณต้องเป็นตัวตนที่ดีที่สุดที่คุณสามารถเป็นได้ สิ่งนี้จะทำให้คุณดูน่าดึงดูดมากขึ้นสำหรับแฟนเก่าเมื่อคุณติดต่อเธออีกครั้ง ทานอาหารที่มีประโยชน์และออกกำลังกาย ใช้เวลากับเพื่อนแล้วครอบครัวที่รักคุณ ทำกิจกรรมที่คุณไม่มีเวลาทำเมื่อคุณอยู่ในความสัมพันธ์กับแฟนเก่า เช่น เป็นอาสาสมัคร เล่นเกม อ่านหนังสือ เป็นต้น  มันไม่เป็นไรถ้าหากคุณไม่รู้สึกอยากออกไปข้างนอกหรือติดต่อกับผู้คน ทำสิ่งที่คุณต้องทำเพื่อเยียวยาตัวเองจากความสัมพันธ์ เช่น ทำสมาธิ จดบันทึกหรือใช้เวลาดูหนังตามลำพัง ถ้าหากมีลักษณะนิสัยหรือปัญหาที่คุณเคยมีในความสัมพันธ์ เช่น ความโกรธ ความหึงหวง ความไม่มั่นใจ การเห็นเธอเป็นของตายหรือความชอบบงการ คุณต้องปรับปรุงสิ่งเหล่านี้ ลองขอความช่วยเหลือจากมืออาชีพถ้าจำเป็น เขียนประเภทของผู้ชายที่คุณต้องการเป็นและเริ่มปรับปรุงแต่ละสิ่ง หลังจากที่เลิกกัน คุณอาจจะต้องการพูดถึงแฟนเก่าในแง่ที่ไม่ดี คุณอาจจะพูดสิ่งที่คุณไม่ได้ตั้งใจ การพูดสิ่งที่ไม่ดีเกี่ยวกับเธอให้ครอบครัว เพื่อนของเธอหรือเพื่อนของคุณนั้นไม่มีประโยชน์ ถ้าหากแฟนเก่าของคุณรู้ว่าคุณพูดไม่ดีเกี่ยวกับเธอลับหลัง คุณอาจจะทำลายโอกาสในการกลับมาคืนดีกับเธอ   พยายามเก็บรายละเอียดของความสัมพันธ์ให้เป็นเรื่องส่วนตัวมากที่สุด อย่าโพสต์เกี่ยวกับความสัมพันธ์บนสื่อโซเชียล สิ่งนี้รวมไปถึงข้อความที่หมิ่นเหม่ เช่น เนื้อเพลง มิวสิควีดีโอหรือคำพูด เมื่อระยะเวลาของการไม่ติดต่อหมดลง คุณสามารถติดต่อแฟนเก่าได้ คุณสามารถทำสิ่งนี้ผ่านทางอีเมล โทรศัพท์ จดหมายหรือข้อความ ถ้าหากคุณเขียนอีเมลหรือจดหมาย บอกแฟนเก่าของคุณว่าคุณได้ยอมรับการเลิกรา ขอโทษกับทุกสิ่งที่คุณทำผิดพลาดและบอกเธอบางอย่างที่น่าสนใจเกี่ยวกับชีวิตของคุณตั้งแต่การเลิกรา   ถ้าหากคุณส่งข้อความ พยายามพูดบางอย่างที่เริ่มบทสนทนา ออกแนวจีบและไม่พูดถึงเรื่องลบๆ ลองพูดว่า “สวัสดี ฉันดูรายการหนึ่งบนทีวีและนึกถึงเธอ :)" คุณยังสามารถส่งข้อความเกี่ยวกับความทรงจำที่ดีที่คุณมีร่วมกัน เช่น “จำตอนที่เราไปร้านอาหารร้านนั้น.." การติดต่อครั้งแรกของคุณไม่ควรพูดถึงการกลับมาคืนดีกันหรือว่าคุณคิดถึงเธอหรือรักเธอ คุณได้มีเวลาเพื่อประเมินความสัมพันธ์ ตอนนี้คือเวลายอมรับข้อผิดพลาดและบอกเธอว่าคุณเสียใจ สิ่งนี้แสดงให้เธอเห็นว่าคุณเป็นผู้ใหญ่มากขึ้นและไตร่ตรองสิ่งที่เกิดขึ้นระหว่างคุณทั้งสอง เธอจะเริ่มเห็นว่าคุณได้พยายามทำตัวเป็นคนที่ดีขึ้น  คุณสามารถทำสิ่งนี้ต่อหน้าหรือบนโทรศัพท์ คุณไม่ควรมีบทสนทนาที่ยาวและอ่อนไหวผ่านทางการส่งข้อความ เมื่อคุณและแฟนเก่าได้ติดต่อกัน ถามเธอว่าอยากไปเดทกับคุณหรือไม่ ลองถามแบบเรียบง่ายและสุภาพ อย่าทำให้เป็นเรื่องใหญ่ ลองพูดว่า “อยากไปกินกาแฟกันไหม?” หรือ “เรามาเจอกันหน่อยไหม?” คุณยังสามารถใช้คำว่า “เจอ” แทนคำว่า “เดท”   ถ้าหากเธอดูลังเล คุณสามารถพูดว่า “ก็แค่ไปกินกาแฟ ไม่เห็นจะเสียหายเลย” ถ้าหากเธอไม่อยากเจอคุณก็อย่าบังคับ ให้พื้นที่กับเธอ บอกเธอว่า “ฉันเคารพการตัดสินใจที่เธอไม่อยากเจอ ถ้าเธอเปลี่ยนใจก็บอกแล้วกัน ฉันจะดีใจที่ได้เจอเธอ” คุณต้องทำทุกสิ่งที่ทำให้เธอสนใจในตัวคุณในครั้งแรกเพื่อเอาชนะใจเธอกลับมา ถ้าหากคุณเคยส่งดอกไม้หรือเขียนข้อความหวานแหววให้เธอ คุณก็ต้องทำสิ่งนั้นอีกครั้ง ใช้โอกาสนี้เป็นความสัมพันธ์ใหม่ คุณต้องทำให้เธอตกหลุมรักอีกครั้ง   ถึงแม้ว่าคุณต้องการทำให้เธอประทับใจแต่อย่าทำตัวโหยหาหรือขอร้องให้เธอกลับมาอีกครั้ง สิ่งนี้มีแต่จะทำให้คุณดูไม่มั่นใจหรืออ่อนแอ คุณต้องทำให้เธอกลับมาเพราะคุณเป็นผู้ชายที่ดีไม่ใช่เพราะเธอสงสารคุณ   อย่าพูดว่า “ฉันอยู่ไม่ได้ถ้าไม่มีเธอ” คุณและฉันก็เริ่มใหม่อีกครั้ง จดจ่อกับสิ่งที่เป็นบวกที่ทำให้ความสัมพันธ์ของคุณไปรอดในครั้งแรก ถ้าหากคุณเอาชนะใจเธอด้วยการเป็นคนที่ตลก คุณก็ต้องทำให้เธอหัวเราะ ถ้าหากเธอชอบทำอาหาร คุณก็ต้องเตรียมอาหารให้กับเธอ  จดจ่อกับการสร้างความทรงจำใหม่กับเธอ เธอต้องเห็นว่าทุกสิ่งจะแตกต่างไปในครั้งนี้ คุณไม่สามารถเริ่มจากจุดที่คุณหยุดไว้ครั้งก่อนเมื่อคุณกลับมาคบกันอีกครั้ง ทำเหมือนมันเป็นความสัมพันธ์ครั้งใหม่ ใช้เวลาและทำความรู้จักกันอีกครั้ง คุณไม่จำเป็นต้องทำให้เธอรู้สึกตื้นตันหรือกดดันเธอเพื่อทําให้เธอกลับมาคบกับคุณอีกครั้ง จดจ่อกับการสร้างมิตรภาพที่แข็งแกร่ง   อย่าส่งข้อความหรือโทรหาเธอทุกวัน ไปเดทและทำกิจกรรมร่วมกัน เรียนรู้สิ่งที่เธอชอบ ไม่ชอบและพฤติกรรมของเธออีกครั้ง ระงับความสัมพันธ์ทางกายไว้ก่อนและใช้เวลาพูดคุยกันมากขึ้น ถ้าหากแฟนเก่าของคุณต่อต้านความพยายามทุกอย่างของคุณ คุณต้องเคารพการตัดสินใจของเธอ ถ้าหากเธอบอกให้คุณอยู่ห่างจากเธอหรือว่าเธอได้เดินหน้าต่อไปแล้ว คุณก็ต้องเดินหน้าต่อไปเช่นกัน การทำตัวโหยหาและดื้อดึงจะทำให้คุณดูไม่ดีและอาจทำลายโอกาสในการได้เธอคืนมาในอนาคต  ถ้าหากเธอมีแฟนใหม่แล้ว คุณก็ต้องเคารพความสัมพันธ์ของเธอ อย่าพยายามทำให้เธอเลิกกับแฟนใหม่ รอคอยและดูว่าความสัมพันธ์นี้จริงจังหรือเป็นแค่การแก้แค้น
ใช้หลักของการไม่ติดต่อ. หยุดมีส่วนร่วมกับเธอในสื่อโซเชียล. ประเมินความสัมพันธ์. ดูแลตัวเอง. หลีกเลี่ยงการพูดไม่ดีเกี่ยวกับเธอ. ติดต่อแฟนเก่า. ยอมรับความผิดพลาดและขอโทษ. ชวนเธอไปเดท. ทำให้เธอประทับใจอีกครั้ง. หลีกเลี่ยงการพูดถึงอดีต. ค่อยๆ เริ่ม. รับรู้ว่าควรหยุดเมื่อไหร่.
https://www.wikihow.com/Make-Your-Ex-Girlfriend-Want-You-Again https://www.wikihow.com/Make-Your-Ex-Girlfriend-Want-You-Again
Preparing Yourself to Win Her Back Engaging with Your Ex-Girlfriend